Nan Ling

Nan Ling (kinesisk: 南岭; pinyin: Nánlǐng) er samlebetegnelsen for noen fjellkjeder i det sørlige Kina. De løper gjennom den autonome region Guangxi og provinsen Guangdong, Hunan og Jiangxi. 

Nan Ling-fjellene skiller Sentralkina fra Sørkina. Områdene sønnafjells har tropisk klima, og det muliggjør to innhøstninger av ris.

Fjellene er også vannskillet mellom Chang Jiang og Perlefloden. Fjellkjedene er inntil 200 km brede og løper 600 km i øst-vest-retning. 

Et annet navn på fjellkjedene er Wuling-fjellene (五岭, Wǔ Lǐng:  «fem fjell» eller 五岭山脉), ettersom den består av de fem fjellkjedene Yuecheng (越城岭), Dupang (都庞岭), Mengzhu (萌渚岭), Qitian (骑田岭) og Dayu (大庾岭). I virkeligheten kan man også medregne utløperen Jiulian-fjellene (九连山) på grensen mellom Jiangxi og Guangdong.

Gruvedrift 
Ionadsorpsjonleire utvinnes i dagbrudd i området, og disse gruvene er blant verdens viktigste kilder for sjeldne jordarter.

Referanser 

Fjellkjeder i Kina
Guangdong
Guangxi
Hunan
Jiangxi
Gruvedrift